**LIKOVNA KULTURA**

**ELEMENTI PRAĆENJA I OCJENJIVANJA OD 5. DO 8. RAZREDA**

|  |  |
| --- | --- |
| **ODLIČAN (5)** | |
| IZRAŽAVANJE CRTEŽOM  TONSKO I KOLORISTIČKO IZRAŽAVANJE  3 D OBLIKOVANJE  GRAFIČKO IZRAŽAVANJE | Izrazita kreativnost i originalnost, ozbiljnost i promišljanje u realizaciji likovnog rada.  Uočava se visoka estetska likovna kvaliteta rada.  Rad u potpunosti zadovoljava s obzirom na zadatak nastavne jedinice.  U likovnim tehnikama pokazuje visoku razinu tehničke izvedbe. |
| RAZUMIJEVANJE I VREDNOVANJE OSNOVNIH ODNOSA U LIKOVNOM DJELU  ODNOS PREMA RADU | Razumije i s lakoćom primjenjuje ključne pojmove u svakom likovnom radu.  U rad unosi emocije, osobnost, samokritičnost.  Interes i pažnja na satu su izraziti.  Radi samostalno, uključuje se u diskusiju, voli sugestije koje analizira i promišlja.  Redovito donosi pribor.  Poštuje svoje i tuđe radove.  Rado se uključuje u estetsko uređenje školskog prostora. |

|  |  |
| --- | --- |
| **VRLO DOBAR (4)** | |
| IZRAŽAVANJE CRTEŽOM  TONSKO I KOLORISTIČKO IZRAŽAVANJE  3 D OBLIKOVANJE  GRAFIČKO IZRAŽAVANJE | Izražena kreativnost uz povremeni dodatni poticaj.  U realizaciji likovnog zadatka prisutna ozbiljnost i odgovornost za kvalitetu.  Estetska kvaliteta rada prisutna.  Vrlo dobro se snalazi i upotrebljava zadane likovne tehnike. |
| RAZUMIJEVANJE I VREDNOVANJE OSNOVNIH ODNOSA U LIKOVNOM DJELU  ODNOS PREMA RADU | Uglavnom razumije ključne pojmove, prepoznaje kompozicijske elemente.  Radi s razumijevanjem umjerenim radnim tempom.  Ulaže napor, uz poticaj uredno dovršava zadatak.  Uglavnom redovit u donašanju pribora.  Poštuje svoj rad i rad drugih. |

|  |  |
| --- | --- |
| **DOBAR (3)** | |
| IZRAŽAVANJE CRTEŽOM  TONSKO I KOLORISTIČKO IZRAŽAVANJE  3 D OBLIKOVANJE  GRAFIČKO IZRAŽAVANJE | Ograničena kreativnost i originalnost u radu.  Djelomično promišljanje likovnog zadatka.  Prisutna sklonost ka šablonskom realiziranju zadatka.  Ne pronalazi svoje ideje te se često koristi idejama i primjerima drugih.  Estetska kvaliteta rada smanjena.  Uz stalne poticaje i nadzor likovni zadatak rješava na zadovoljavajući način.  Smanjena razina tehničke izvedbe. |
| RAZUMIJEVANJE I VREDNOVANJE OSNOVNIH ODNOSA U LIKOVNOM DJELU  ODNOS PREMA RADU | Djelomično razumije ključne pojmove, u primjeni ključnih pojmova u likovnoj realizaciji nailazi na poteškoće.  Brzo se zasiti radom.  Povremeno izbjegava obaveze, često bez pribora. |

|  |  |
| --- | --- |
| **DOVOLJAN (2)** | |
| IZRAŽAVANJE CRTEŽOM  TONSKO I KOLORISTIČKO IZRAŽAVANJE  3 D OBLIKOVANJE  GRAFIČKO IZRAŽAVANJE | Slabo izražena kreativnost.  Zbog nepromišljanja likovnog problema često ulazi u šablonsko izražavanje bez nastojanja da u rad unese osobnost.  Uz stalni nadzor i poticaje povremeno zadovoljava u rješenju likovnog problema.  Niska razina tehničke izvedbe. |
| RAZUMIJEVANJE I VREDNOVANJE OSNOVNIH ODNOSA U LIKOVNOM DJELU  ODNOS PREMA RADU | Ne nastoji razumjeti ključne pojmove i ne unosi ih u realizaciju likovnog zadatka.  Ne vodi računa o urednosti svog rada kao ni urednosti svog radnog mjesta.  Učestalo bez pribora.  Nije mu stalo do kvalitete, omalovažava svoj rad kao i rad drugih. |